turjo4nis/wikipedia-bn-dump-20250701 huggingface dataset:
ডেনিস ল

ডেনিস ল (জন্ম ফেব্রুয়ারি ২৪ ১৯৪০, স্কটল্যান্ডের আবেরডিন) একজন অবসরপ্রাপ্ত স্কটিশ ফুটবল খেলোয়াড় যিনি ১৯৫০ থেকে ১৯৭০ দশকে স্ট্রাইকার হিসেবে মাঠ কাঁপিয়েছেন।

ফুটবল খেলোয়াড় হিসেবে ল তার ক্যারিয়ার শুরু করেন দ্বিতীয় বিভাগের দল হাডার্সফিল্ড টাউনের সাথে ১৯৫৬ সালে। চার বছর হাডার্সফিল্ডে খেলার পর তিনি তৎকালীন ব্রিটিশ রেকর্ড ৫৫,০০০ পাউন্ডের বিনিময়ে যোগ দেন ম্যানচেস্টার সিটিতে। ল সেখানে একবছর খেলেন। এর পর নতুন ইংরেজ ও ইতালীয় রেকর্ড ১১০,০০০ পাউন্ডের বিনিময়ে তিনি যোগ দেন ইতালীয় ক্লাব টোরিনোতে। যদিও ইতালিতে তিনি ভালই খেলছিলেন, তবে তিনি সেখানকার জীবনের সাথে মানিয়ে নিতে পারেননি এবং ১৯৬২ সালে তিনি নতুন ব্রিটিশ রেকর্ড ১১৫,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন।

ইউনাইটেডে খেলা ১১ বছরের ক্যারিয়ারের জন্যই আজ তিনি সুপরিচিত। এখানে ৪০৯ ম্যাচে তিনি ২৩৬ গোল করেন এবং সমর্থকের কাছে দ্য কিং ও দ্য ল'ম্যান উপাধি লাভ করেন। ১৯৬৪ সালে তিনি সম্মানজনক ইউরোপীয় বর্ষসেরা ফুটবলার পুরস্কার লাভ করেন এবং দলকে ১৯৬৫ ও ১৯৬৭ সালের প্রথম বিভাগ জিততে সাহায্য করেন। ১৯৭৩ সালে একমৌসুমের জন্য ল ম্যানচেস্টার ইউনাইটেড ত্যাগ করেন ও ম্যানচেস্টার সিটিতে যোগ দেন। এরপর ১৯৭৪ সালে তিনি ফিফা বিশ্বকাপে স্কটল্যান্ডের প্রতিনিধিত্ব করেন। ল স্কটল্যান্ডের পক্ষে ৫৫ ম্যাচ খেলেছেন এবং দলের পরক্ষে রেকর্ড ৩০ গোল করেছেন। অবশ্য তার রেকর্ডের আরেকজন ভাগীদার আছে। ববি চার্লটনের পর ইউনাইটেডের শীর্ষ গোলদাতা।

তথ্যসূত্র

জীবনী

বহিঃসংযোগ 
 Photos & stats at sporting-heroes.net
 Short biography on the official Manchester United website
 Short biography on Manchester Online
 English Football Hall of Fame Profile
 UEFA.com - Scotland's Golden Player

১৯৪০-এ জন্ম
ইউরোপীয় বর্ষসেরা ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ম্যানচেস্টার সিটি ফুটবল ক্লাবের খেলোয়াড়
স্কটল্যান্ডীয় ফুটবলার
হাডার্সফিল্ড টাউন এএফসির খেলোয়াড়
তোরিনো ফুটবল ক্লাবের খেলোয়াড়
সেরিয়ে আ-এর খেলোয়াড়
বালোঁ দর বিজয়ী
জীবিত ব্যক্তি
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
স্কটল্যান্ডের আন্তর্জাতিক ফুটবলার
১৯৭৪ ফিফা বিশ্বকাপের খেলোয়াড়
স্কটীয় প্রবাসী ফুটবলার
ইতালিতে প্রবাসী ফুটবলার
কমান্ডার অব দি অর্ডার অব দ্য ব্রিটিশ এম্পায়ার
২০২৫-এ মৃত্যু
পুরুষ ফুটবল ফরোয়ার্ড
স্কটল্যান্ডের অনূর্ধ্ব-২৩ আন্তর্জাতিক ফুটবলার
অরোরা (দেবী)

অরোরা (লাতিন: [awˈroːra]) লাতিন শব্দে হল ভোর, যা রোমান পুরাণ এবং লাতিন কবিতায় ভোরের দেবী। গ্রিক পুরাণে অরোরাকে এয়স এবং হিন্দু পুরাণে ঊষা ইন্দো-ইউরোপীয় ভোরের দেবী।

রোমান পুরাণ 
রোমাণ পুরাণে অরোরা হল ভোরের দেবী। সে ভোরের আকাশে অপরূপ সুন্দর একজন নারীর প্রতিমূর্তি হয়ে উড়ে বেড়ান আর সূর্যের আগমন ঘোষণা করেন। তার বংশপরিচয় ছিল নমনীয়: ওভিদ এর জন্য, সে সমান হবে পাল্যানটিস, পাল্যাসের কন্যা বাচক, অথবা হুপেরিয়ন কন্যা।

অরোরার এক ভাই সূর্য ও এক বোন চাঁদ। তার বেশ কজন পুত্রের মাঝে উল্লেখযোগ্য চারজন হল চারদিকের বাতাস (উত্তর, দক্ষিণ, পূর্ব ও পশ্চিম)। একটি পুরাণ অনুসারে তিনি তার মৃত এক পুত্রের জন্য কাঁদেন আর আকাশে উড়ে বেড়ান। তিনি যখন কাঁদেন তখন তার চোখের জল শিশির হয়ে ঝরে পরে। গ্রিক পুরাণে অরোরার আর এক রূপ হল ইয়স। উইলিয়াম শেকসপিয়র তার বিখ্যাত নাটক "রোমিও অ্যান্ড জুলিয়েট"-এ অরোরার উল্লেখ করেছেন।

তার অন্যতম প্রেমিক ছিলেন টিথোনুস। অরোরা জিউসের কাছে তার প্রেমিকের অমরত্বের অণুরোধ করেছিলেন। কিন্তু তিনি জিউসের কাছে অমর থাকার নিয়মাবলী জেনে নেননি। যার কারণে টিথোনুস অমরত্বের ফল ভোগ করতে ব্যর্থ হন।

তথ্যসূত্র 

সূর্য দেবী
রোমান পুরাণের চরিত্র
রোমান দেবী
তুর্কমেনিস্তানের জাতীয় পতাকা

তুর্কমেনিস্তানের জাতীয় পতাকা নির্বাচিত হয় ২৪ জানুয়ারি, ২০০১। বিশ্বের সবচেয়ে কারুকার্য মণ্ডিত পতাকা হিসাবে সাধারণত একে চিহ্নিত করা হয়।

সবুজ পটভূমির এই পতাকার বাম দিকে (Hoist side) উলম্বিকভাবে লাল ডোরা রয়েছে। ডোরার মধ্যে গালিচায় ব্যবহৃত নকশা (পাঁচটি) এবং নিচের দিকে জাতিসংঘের পতাকার মতো জলপাই গাছের শাখা রয়েছে; সবুজ পটভূমির উপর একটি সাদা রঙের বর্ধিষ্ণু বাঁকা চাঁদ রয়েছে, যা তুর্কিদের (Turkic Peoples) বৈশিষ্ট্যমূলক প্রতীকস্বরূপ। এর ঠিক উপরে কোনায় লাল ডোরার পাশে পাঁচটি পঞ্চ-বিন্দু তারা (Five-pointed star) অবস্থিত।

সবুজ ও লাল রঙের প্রতি তুর্কিদের দীর্ঘ সময়ের অনুরাগ পতাকার রঙে প্রতিফলিত হয়েছে। বর্ধিষ্ণু বাঁকা চাঁদ দেশের উজ্জ্বল সম্ভাবনা এবং তারাসমূহ তুর্কমেনিস্তানের পাঁচটি প্রদেশ আহাল (Ahal Province), বলকান (Balkan Province), দাসোগুজ (Daşoguz Province), লেবাপ (Lebap Province) ও মেরী প্রদেশের (Mary Province)প্রতিনিধিত্ব করে।

পাঁচটি ঐতিহ্যবাহী গালিচার নকশা রাষ্ট্রীয় প্রতীক ও পতাক্য পাঁচটি প্রধান উপজাতি গোষ্ঠীর সংস্কৃতির পরিচায়ক। এই উপজাতির ঐতিহ্যবাহী ক্রম (উপর থেকে নিচ) হচ্ছে টেকে (টেক্কে), ইয়োমুট (ইয়োমুদ), আরসারি (এরসারি), চৌদুর (চোদুর) এবং সেরিক (সেরিক্ব্‌) (ইংরেজিতে:Teke (Tekke), Yomut (Yomud), Arsary (Ersary), Chowdur (Choudur), and Saryk (Saryq))। স্যালির (স্যালর) গোষ্ঠী যারা আধুনিক যুগের কিছু পূর্বে যুদ্ধে পরাজিত হয় তারা সহ অন্যান্য ছোট উপজাতি ও গোষ্ঠী সমূহকে তুলে ধরা হয়নি

পতাকার অন্যতম বিষম অংশটি হচ্ছে জলপাইয়ের মালা, যা ঐতিহ্যবাহী গালিচার নকশাকে লঙ্ঘন করে যোগ করা হয়েছে। ১৯৯৫ সালের ১২ই ডিসেম্বর জাতিসংঘ সাধারণ পরিষদের সিদ্ধান্ত অনুযায়ী স্থায়ী নিরপেক্ষতার প্রতীক স্বরূপ এটি গৃহীত হয়।

১৯৯১ সালে সোভিয়েত ইউনিয়ন হতে স্বাধীনতা লাভের পূর্বে তুর্কমেনিস্তানের পতাকা সোভিয়েত প্রজাতন্ত্রের অন্যান্য পতাকার সদৃশ ছিল। স্বাধীনতা লাভের পর ১৯৯২ সালের ১৯ ফেব্রুয়ারি তুর্কমেনিস্তানের জন্য অনেকটা বর্তমান নকশার মতো পতাকা নির্বাচন করা হয়, যার বাম দিকের নকশা ছিল ভিন্নতর। ২০০১ সালে বর্তমান নকশা প্রতিষ্ঠিত হওয়ার আগে ১৯৯৭ সালে আর এক দফা নকশা পরিবর্তন করা হয়।

তুর্কমেনিস্তান
দেশ অনুযায়ী পতাকা
জাতীয় পতাকা
হ্যারি গ্রেগ

হ্যারি গ্রেগ (২৭ অক্টোবর ১৯৩২ – ১৬ ফেব্রুয়ারি ২০২০) উত্তর আয়ারল্যান্ডীয় ফুটবল খেলোয়াড় ছিলেন।

লিনফিল্ড দলের হয়ে তিনি ক্যারিয়ার শুরু করেন। পরে স্থানীয় দল কোলেরেইন দলের সাথে চুক্তি করেন। ১৮ বছর বয়সে তিনি ডনকাস্টার রোভার্স দলে যোগ দেন। ১৯৫৭ সালে তিনি ম্যানচেস্টার ইউনাইটেড দলে যোগ দেন। তিনি উত্তর আয়ারল্যান্ডের পক্ষে ২৫ টি ম্যাচ খেলেছেন।

গ্রেগ ছিলেন একজন গোলরক্ষক। ইউনাইটেডের পক্ষে ৪৮ টি ম্যাচে তিনি কোন গোল হজম করেননি। তাকে প্রায়ই 'মিউনিখের নায়ক' বলে ডাকা হয়, কেননা মিউনিখ বিমান দুর্ঘটনার সময় তিনি অসীম সাহসের সাথে তার সতীর্থ ববি চার্লটন, জ্যাকি ব্লাঞ্চফ্লাওয়ার ও ডেনিস ভায়োলেট সহ অন্যান্যদের জীবন বাঁচিয়েছিলেন। এছাড়া তিনি একজন মহিলা ও তার শিশু সন্তান এবং ম্যানেজার স্যার ম্যাট মাজবিকে দুর্ঘটনাস্থল থেকে উদ্ধার করেছিলেন।

হ্যারি গ্রেগকে ম্যানচেস্টার ইউনাইটেডের সফলতম গোলরক্ষকের মধ্যে অন্যতম হিসেবে বিবেচনা করা হয়, যদিও এর যোগ্য কোন পদক তিনি পাননি। ১৯৬৩ সালের এফএ কাপ বিজয়ের সময় কাধের আঘাতের কারণে তিনি দলভুক্ত হতে পারেননি। পরবর্তীতে তিনি বেশিরভাগ সময় আহত থাকায় ১৯৬৪-৬৫ ও ১৯৬৬-৬৭ সালের লীগ বিজয়ী দলে অন্তর্ভুক্ত হতে ব্যর্থ হন। ১৯৬৭ সালে তিনি স্টোক সিটি দলে যোগ দেন। পরবর্তীতে স্টোক সিটি ত্যাগ করে তিনি শ্রিউসবারি টাউনের ম্যানেজার হন।

১৯৭২ সালের নভেম্বরে তিনি সোয়ানসি সিটি দলের ম্যানেজার হন। ১৯৭৫ সালের ফেব্রুয়ারিতে তিনি পদত্যাগ করে ক্রুউই আলেক্সান্দ্রা দলের ম্যানেজার হন যেখানে তিনি ১৯৭৮ সাল পর্যন্ত দায়িত্ব পালন করেন। সাবেক সতীর্থ ডেভ সেক্সটনের নিমন্ত্রনে তিনি সাড়া দেন এবং সেখান গোলরক্ষকের কোচ নিযুক্ত হন। ডেভ সেক্সটন উইনাইটেড ছেড়ে দেয়ার আগে তিনি লু ক্যানারির সহযোগী হিসেবে যোগদান করেন। ১৯৮৪ সালে তিনি দল তিনি সুইনডন টাউনদলের ম্যানেজার হন।

হ্যারি গ্রেগ ২০২০ সালের ১৬ ফেব্রুয়ারি  মৃত্যুবরণ করেন।

তথ্যসূত্র 

১৯৩২-এ জন্ম
২০২০-এ মৃত্যু
ফুটবল গোলরক্ষক
উত্তর আয়ারল্যান্ড ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ডংকাস্টার রোভার্স ফুটবল ক্লাবের খেলোয়াড়
স্টোক সিটি ফুটবল ক্লাবের খেলোয়াড়
উত্তর আয়ারল্যান্ডের আন্তর্জাতিক ফুটবলার
উত্তর আয়ারল্যান্ডীয় ফুটবলার
ইংরেজ ফুটবল লিগের খেলোয়াড়
১৯৫৮ ফিফা বিশ্বকাপের খেলোয়াড়
অফিসার্স অব দি অর্ডার অব দ্য ব্রিটিশ এম্পায়ার
জিমি মারফি

জেমস (জিমি) প্যাট্রিক মারফি (৮ অগাস্ট ১৯১০, পেন্ট্রে, গ্ল্যামোরগান - ১৪ নভেম্বর ১৯৮৯, ম্যানচেস্টার) ছিলেন একজন ফুটবল খেলোয়াড় ও ম্যানেজার।

তিনি ছিলেন ম্যানচেস্টার ইউনাইটেডের ম্যানেজার ম্যাট বাজবির দীর্ঘদিনের সহযোগী। ১৯৫৮ সালের ৬ ফেব্রুয়ারি মিউনিখ বিমান দুর্ঘটনার পর তিনি সাময়িকভাবে ম্যানেজারের দায়িত্ব নেন। তিনি তখন উইনাইটেডকে এফএ কাপের ফাইনালে তুলতে পেরেছিলেন। ম্যাট বাজবি সুস্থ হয়ে ফিরে এলে তিনি পুনরায় সহকারী ম্যানেজার হিসেবে কাজ করেন। ১৯৭১ সাল পর্যন্ত তিনি ওল্ড ট্রাফোর্ডে সহকারী ম্যানেজার হিসেবে কাজ করেছেন।

মারফি ১৯৩০ দশকে ওয়েলসের হয়ে খেলেছেন এবং ১৯৫৮ ফিফা বিশ্বকাপে দলের ম্যানেজার ছিলেন। তাদের একমাত্র বিশ্বকাপে তারা কোয়ার্টার ফাইনালে উন্নীত হয়েছিলেন। ১৯৮৯ সালে ৭৯ বছর বয়সে মারফি মারা যান।

তিনি ওয়েস্ট ব্রমের হয়ে ২০০টিরও বেশি ম্যাচ খেলেছেন এবং ১৯৩৫ সালে ওয়েস্ট ব্রমের হয়ে এফএ কাপের ফাইনালে অংশ নিয়েছেন।

১৯১০-এ জন্ম
১৯৮৯-এ মৃত্যু
ওয়েলশ ফুটবলার
ম্যানচেস্টার ইউনাইটেড ম্যানেজার
সুইন্ডন টাউন ফুটবল ক্লাবের খেলোয়াড়
ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
ওয়েলসের আন্তর্জাতিক ফুটবলার
ইংরেজ ফুটবল লিগের খেলোয়াড়
ক্লিন্ডামাইসিন

ক্লিন্ডামাইসিন (আইপিএ: [klɪndəˈmaɪsən]) এক ধরনের লিনকোমাইসিন জাতীয় অর্ধ-সংশ্লেষী (semisynthetic) এন্টিবায়োটিক যা সংবেদনশীল ক্ষুদ্র অরগানিজমের মাধ্যমে সৃষ্ট ইনফেকশনের চিকিৎসায় ব্যবহৃত হয়। লিনকোমাইসিনের ৭(আর) হাইড্রক্সিল গ্রুপকে ৭(এস) ক্লোরো দ্বারা প্রতিস্থাপিত করলেই এই যৌগটি পাওয়া যায়। বিভিন্ন বাণিজ্যিক নামে এই ঔষধটি বিক্রি করা হয়। এর মধ্যে রয়েছে: ডালাসিন, ক্লিওসিন এবং ইভোক্লিন নামক একটি ফোম।

বহিঃসংযোগ 
Clindamycin drug information from Lexi-Comp. Includes dosage information and a comprehensive list of international brand names.

ঔষধ প্রস্তুতি ও ব্যবহার বিজ্ঞান
ঔষধ
অ্যান্টিবায়োটিক
বিশ্ব স্বাস্থ্য সংস্থার অপরিহার্য ঔষধ
কার্বক্সামাইড
ফাইজার মার্কা
বোল্টন ওয়ান্ডারার্স ফুটবল ক্লাব

বোল্টন ওয়ান্ডারার্স ফুটবল ক্লাব (, ; এছাড়াও বোল্টন ওয়ান্ডারার্স এফসি অথবা শুধুমাত্র বোল্টন ওয়ান্ডারার্স নামে পরিচিত) হচ্ছে ইংল্যান্ডের গ্রেটার ম্যানচেস্টারের বোল্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের চতুর্থ স্তরের ফুটবল লিগ ইএফএল লিগ টু-এ খেলে। এই ক্লাবটি ১৮৭৪ সালে ক্রাইস্ট চার্চ ফুটবল ক্লাব হিসেবে প্রতিষ্ঠিত হয়েছে। বোল্টন ওয়ান্ডারার্স তাদের সকল হোম ম্যাচ বোল্টনের বোল্টন বিশ্ববিদ্যালয় স্টেডিয়ামে খেলে থাকে; যার ধারণক্ষমতা হচ্ছে ২৮,৭২৩। বর্তমানে এই ক্লাবের ম্যানেজারের দায়িত্ব পালন করছেন ইয়ান ইভাট। বর্তমানে পর্তুগিজ রক্ষণভাগের খেলোয়াড় রিকার্দো সান্তোস এই ক্লাবের অধিনায়কের দায়িত্ব পালন করছেন।

ফুটবল লিগের প্রতিষ্ঠাতা সদস্য বোল্টন ১৯২০-এর দশকের সফল ক্লাব ছিল। উক্ত সময় ক্লাবটি ৩ বার এফএ কাপ জয়লাভ করেছিল। ন্যাট লফটহাউজের দেয়া একমাত্র গোলের মাধ্যমে ১৯৫৮ সালে তারা চতুর্থ বারের মত কাপটি জয়লাভ করে। ১৯৮৭ সালে ক্লাবটি সবচেয়ে খারাপ সময় অতিবাহিত করেছে। উক্ত সময় ক্লাবটি চতুর্থ স্তরে অবনমিত হয়েছিল। শীর্ষ বিভাগে ৩১ বছর অনুপস্থিতি থাকার পর ১৯৯৫ সালে তারা পুনরায় প্রিমিয়ার লিগে উন্নীত হয়।

ঘরোয়া ফুটবলে, বোল্টন ওয়ান্ডারার্স এপর্যন্ত ১০টি শিরোপা জয়লাভ করেছে; যার মধ্যে ৩টি ইএফএল চ্যাম্পিয়নশিপ, ৪টি এফএ কাপ এবং ১টি ফুটবল লিগ ট্রফি শিরোপা রয়েছে।

অর্জন

লিগ
দ্বিতীয় বিভাগ/চ্যাম্পিয়নশিপ
চ্যাম্পিয়ন: ১৯০৮–০৯, ১৯৭৭–৭৮, ১৯৯৬–৯৭
রানার-আপ: ১৮৯৯–১৯০০, ১৯০৪–০৫, ১৯১০–১১, ১৯৩৪–৩৫
তৃতীয় বিভাগ/লিগ ওয়ান
চ্যাম্পিয়ন: ১৯৭২–৭৩
রানার-আপ: ১৯৯২–৯৩, ২০১৬–১৭

কাপ
এফএ কাপ
চ্যাম্পিয়ন: ১৯২২–২৩, ১৯২৫–২৬, ১৯২৮–২৯, ১৯৫৭–৫৮
রানার-আপ: ১৮৯৩–৯৪, ১৯০৩–০৪, ১৯৫২–৫৩
ফুটবল লিগ কাপ
রানার-আপ: ১৯৯৪–৯৫, ২০০৩–০৪
এফএ চ্যারিটি শিল্ড
চ্যাম্পিয়ন: ১৯৫৮
ফুটবল লিগ ট্রফি
চ্যাম্পিয়ন: ১৯৮৮–৮৯
রানার-আপ: ১৯৮৫–৮৬

তথ্যসূত্র

বহিঃসংযোগ

  
 বোল্টন ওয়ান্ডারার্স সাপোর্টার্স অ্যাসোসিয়েশন 

ইংল্যান্ডের ফুটবল ক্লাব
এফএ প্রিমিয়ার লিগ ক্লাব
প্রিমিয়ার লিগের ক্লাব
১৮৭৪-এ প্রতিষ্ঠিত ফুটবল ক্লাব
এফএ কাপ বিজয়ী
ফুটবল লিগ ক্লাব
গর্ডন ব্রাউন

গর্ডন ব্রাউন (জন্ম: ২০ ফেব্রুয়ারি ১৯৫১) ইংল্যান্ড সাবেক প্রধানমন্ত্রী।  ২০০৭ সালের ২৭ জুন তিনি সাবেক প্রধানমন্ত্রী টোনি ব্লেয়ারের কাছ থেকে এই দায়িত্ব গ্রহণ করেন এবং ১২ মে ২০১০ এ অবসর নেন। তিনি যুক্তরাজ্যের লেবার পার্টির সদস্য। টোনি ব্লেয়ারের মন্ত্রীসভায় তিনি অর্থমন্ত্রীর দায়িত্ব পালন করেন।

জন্ম ও শিক্ষা 
ব্রাউন গ্লাসগোতে জন্ম গ্রহণ করেন। তার পিতা জন ইবেনজার ব্রাউন ধর্ম মন্ত্রী ছিলেন। ১৬ বছর বয়সে ব্রাউন এডিনবার্গ বিশ্ববিদ্যালয়তে ইতিহাস পড়তে ভর্তি হন। তিনি বৃটেনের সেই চার জন প্রধানমন্ত্রীর একজন যারা, অক্সফোর্ড বা ক্যামব্রীজ বিশ্ববিদ্যালয়তে অধ্যয়ন করেন নাই। ব্রাউন এডিনবার্গ বিশ্ববিদ্যালয় থেকে সম্মান, স্নাতক (১৯৭২ ও পিএইচ.ডি ১৯৮২ ডিগ্রি লাভ করেন। তার পিএইচ.ডি এর বিষয় ছিল "লেবার পার্টি এবং ১৯১৮-২৯ সালে স্কটল্যান্ডের রাজনৈতিক পরিবর্তন।

রাজনীতি 
১৯৭২ সালে ছাত্র থাকাকালীন ব্রাউন এডিনবার্গ বিশ্ববিদ্যালয়ের রেক্টর নির্বাচিত হন। ব্রাউন একজন খন্ডকালীন প্রভাষক হিসেবে গ্লাসগোর ক্যালেডোনিয়ান বিশ্ববিদ্যালয়ে "রাজনীতি" পড়ান। তারপর তিনি স্কটিশ টেলিভিষণে একজন সাংবাদিক হিসেবেও কাজ করেন।

যুক্তরাজ্যের ১৯৮৩ সালের নির্বাচনে ব্রাউন সংসদ সদস্য (Member of Parliament) নির্বাচিত হন। সেই সময় তিনি বিরোধী দলের বাণিজ্য ও শিল্প বিষয়ক মুখপাত্রের দায়িত্ব পালন করেন। ১৯৮৬ সালে তিনি লেবার পার্টির রাজনীতিবিদ জেমস্‌ ম্যাক্সটন-এর জীবনী গ্রন্থ লিখেন। টোনি ব্লেয়ারের মন্ত্রীসভায় তিনি ১৯৯৭ থেকে ২০০৭ সাল পর্যন্ত তিনি অর্থমন্ত্রীর দায়িত্ব পালন করেন।

পুরস্কার ও সম্মাননা

তথ্যসূত্র

বহি:সংযোগ 

শ্রমিক দলের যুক্তরাজ্যের প্রধানমন্ত্রী
১৯৫১-এ জন্ম
জীবিত ব্যক্তি
২১শ শতাব্দীর যুক্তরাজ্যের প্রধানমন্ত্রী
২১শ শতাব্দীর স্মৃতিকথাকার
এডিনবরা বিশ্ববিদ্যালয়ের প্রাক্তন শিক্ষার্থী
স্কটীয় পণ্ডিত ও শিক্ষায়তনিক
শ্রমিক দল (যুক্তরাজ্য) এর নেতা
যুক্তরাজ্যের প্রিভি কাউন্সিলের সদস্য
স্কটিশ শ্রমিক দলের সংসদ সদস্য
ফাইফের নির্বাচনী এলাকা থেকে যুক্তরাজ্যের সংসদ সদস্য
যুক্তরাজ্যের সংসদ সদস্য ১৯৮৩-১৯৮৭
যুক্তরাজ্যের সংসদ সদস্য ১৯৮৭-১৯৯২
যুক্তরাজ্যের সংসদ সদস্য ১৯৯২-১৯৯৭
যুক্তরাজ্যের সংসদ সদস্য ১৯৯৭-২০০১
যুক্তরাজ্যের সংসদ সদস্য ২০০১-২০০৫
যুক্তরাজ্যের সংসদ সদস্য ২০০৫-২০১০
যুক্তরাজ্যের সংসদ সদস্য ২০১০-২০১৫
ফ্যাবিয়ান সোসাইটির সদস্য
লেবার ফ্রেন্ডস অফ ইসরায়েল
 
নিউ লেবার
যুক্তরাজ্যের কোষাধ্যক্ষ
ব্রিটিশ সম্প্রচারক-রাজনীতিবিদ
পরিবহন ও সাধারণ শ্রমিক ইউনিয়ন সমর্থিত সংসদ সদস্য
কার্কক্যাল্ডি হাই স্কুলে শিক্ষিত ব্যক্তি
বেলফাস্ট

বেলফাস্ট () উত্তর আয়ারল্যান্ডের রাজধানী। এটি উত্তর আয়ারল্যান্ডের সর্ববৃহৎ শহর এবং উলস্টার প্রদেশের অন্তর্গত। এটি ডাবলিনের পর আয়ারল্যান্ড দ্বীপের দ্বিতীয় বৃহত্তম শহর। ২০০১ সালের আদমশুমারী অনুযায়ী শহরের জনসংখ্যা ২৭৭,৩৯১ জন।, এছাড়া ৫৭৯,৫৫৪ বেলফাস্ট মেট্রোপলিটান এলাকায় বাস করে। এটি যুক্তরাজ্যের পঞ্চদশ বৃহত্তম শহর।

বেলফাস্ট উত্তর আয়ারল্যান্ডের সমুদ্র সৈকতের পূর্ব তীর ঘেষে অবস্থিত। শহরের কাছে অনেক পাহাড় পর্বত আছে যার মধ্যে রয়েছে কেভ হিল কাউন্টি পার্ক । এটিকে জোনাথন সুইফটের উপন্যাস গালিভারের ভ্রমণকাহিনীর প্রেরণাস্থল হিসেবে বিবেচনা করা হয়। তিনি এটিকে ঘুমন্ত দৈত্য হিসেবে কল্পনা করেছিলেন যেটি শহরকে পাহারা দিচ্ছে। বেলফাস্ট লাগান নদীর মুখে অবস্থিত, ফলে এখানে জাহাজ নির্মাণ শিল্পের বিকাশ ঘটেছে। অতীতেও বেলাফাস্ট এই শিল্পের জন্য বিখ্যাত ছিল। ১৯১২ সালে বিখ্যাত টাইটানিক জাহাজ এখানে নির্মিত হয়েছিল। এসময় হারল্যান্ড এন্ড উলফ ছিল বিশ্বের সর্ববৃহৎ শিপইয়ার্ড। বেলাফাস্ট ছিল মূলত অ্যানট্রিম কাউন্টির একটি মফস্বল শহর, তবে ১৮৮৮ সালে রানী ভিক্টোরিয়া বেলফাস্টকে নগরের মর্যাদা দেয়ার পর ফেলফাস্ট বোরো গঠিত হয়।

বেলফাস্ট উত্তর আয়ারল্যান্ডের বিপজ্জনক পরিস্থিতির শিকার। তবে ১৯৯৮ সালের গুড ফ্রাইডে চুক্তির পর বেলফাস্ট শহরে অনেক উন্নতি হয়েছে। এর মধ্যে রয়েছে বেলফাস্ট সিটি সেন্টার, ভিক্টোরিয়া স্কয়ার, টাইটানিক স্কয়ার ও অডিসি কমপ্লেক্স এর সংস্কার। শহরে দুটি বিমানবন্দর রয়েছে: জর্জ বেস্ট বেলফাস্ট সিটি এয়ারপোর্ট এবং বেলফাস্ট ইন্টারন্যাশনাল এয়ারপোর্ট। কুইন্স উইনিভার্সিটি অব বেলফাস্ট  ও ইউনিভার্সিটি অফ অলস্টার হচ্ছে শহরের প্রধান বিশ্ববিদ্যালয়।

তথ্যসূত্র

আরো তথ্য 
 Beesley, S. and Wilde, J. Urban Flora of Belfast Institute of Irish Studies & The Queens University of Belfast. 1997
 Deane, C.Douglas. 1983. ''The Ulster Countryside." Century Books

বহিঃসংযোগ 

 Belfast City Council
 Go To Belfast - Tourism

 Architecture of Belfast
 Photography of Belfast
 Belfast Theatre History

ব্রিটিশ রাজধানী
ইউরোপের বন্দর নগরী
গ্রানাদা

গ্রানাদা স্পেনের আন্দালুসিয়া নামক স্বায়ত্তশাসিত অঞ্চলের অন্তর্গত গ্রানাদা প্রদেশের রাজধানী এবং একটি সুবৃহৎ আধুনিক শহর।

তথ্যসূত্র

বহিঃসংযোগ 

 গ্রানাদার সিটি কাউন্সিল
 গ্রানাদার পর্যটন অফিস ওয়েবসাইট
 Timelapse Granada HD
 অঞ্চলের জন্য ইংরেজি ভাষা পত্রিকা
 
 Webcam Granada/Alhambra

গ্রানাদার শহর
আল-আন্দালুস
প্রাক্তন জাতির রাজধানী
ঐতিহাসিক ইহুদি সম্প্রদায়
গ্রেনাডা (দ্ব্যর্থতা নিরসন)



গ্রানাডা
 গ্রানাডা, স্পেনের আন্দালুসিয়ার অন্তর্গত গ্রানাডা প্রদেশের রাজধানী
 গ্রানাডা প্রদেশ, স্পেনের আন্দালুসিয়া নামক স্বায়ত্তশাসিত অঞ্চলের একটি প্রদেশ

গ্রেনাডা 
 গ্রেনাডা, ক্যারিবীয় অঞ্চলের একটি দ্বীপ রাষ্ট্র
ব্যালন ডি’অর

{{Infobox award
| name = ব্যালন ডি’অর (বালোঁ দর) Ballon d'Or
| image = FigoBallond'Or2000 (cropped).jpg
| image_size = 250px
| alt = 
| caption = বালোঁ দর (ব্যালন ডি’অর) শিরোপা
| date = 
| country = ফ্রান্স
| presenter = [[ফ্রান্স ফুটবল|ফ্রঁস ফুতবোল]]| year = ১৯৫৬
| holder_label = বর্তমান বিজয়ী
| holder =  রোদ্রিগো এর্নান্দেস(১ম পুরস্কার)
| most_awards =  লিওনেল মেসি(৮ বার)
| most_nominations =  ক্রিস্তিয়ানো রোনালদো(১৮ বার করে)
| website = 
| previous = ২০২২
| main = ব্যালন ডি’অর
| next = ২০২৩
}}

ব্যালন ডি’অর বা মূল ফরাসি উচ্চারণে বালোঁ দর (; আ-ধ্ব-ব: [balɔ̃ dɔʁ]; "সোনার ফুটবল") একটি ফুটবল পুরস্কার যা প্রতি বছর ফরাসি ক্রীড়া সাময়িকী ফ্রঁস ফুতবোল (France Football) প্রদান করে থাকে। এটি ব্যক্তিগত পর্যায়ে ফুটবল খেলোয়াড়দের জন্য সবচেয়ে প্রাচীন পুরস্কারগুলির মধ্যে অন্যতম।  পুরস্কারটি ১৯৫৬ সাল থেকে প্রদান করা শুরু হয়। তবে ২০১০ থেকে ২০১৫ সালের মধ্যে বিশ্ব ফুটবল সংস্থা ফিফা-র সাথে একটি চুক্তি অনুযায়ী এটিকে ফিফা বিশ্বের বর্ষসেরা ফুটবলার পুরস্কারটির (১৯৯১ সালে প্রতিষ্ঠিত) সাথে সাময়িকভাবে একীভূত করে দেওয়া হয় এবং একীভূত পুরস্কারটির নাম দেওয়া হয় ফিফা বালোঁ দর। তবে এই অংশীদারিত্ব ২০১৬ সালে সমাপ্ত হবার পর থেকে পুরস্কারটির আবার "বালোঁ দর" নামে ফেরত যায়, এবং ফিফাও নিজস্ব পৃথক একটি পুরস্কারে ফেরত যায়, যার নাম ফিফা সেরা পুরুষ খেলোয়াড়। ফিফা বালোঁ দর বিজয়ীদেরকে ফিফা ও ফ্রঁস ফুতবোল'' সাময়িকী উভয়েই বিজয়ী হিসেবে গণ্য করে থাকে। 

ফরাসি ক্রীড়া লেখক-সাংবাদিক গাব্রিয়েল আনো (Gabriel Hanot) এই পুরস্কারটির পরিকল্পনা করেন। পূর্ববর্তী বছর জুড়ে যে পুরুষ খেলোয়াড়টি সবচেয়ে ভাল কৃতিত্ব দেখিয়েছে বলে পরিগণিত হয়, তাকে বালোঁ দর পুরস্কারটি দেওয়া হত। ১৯৫৬ থেকে ২০০৬ সাল পর্যন্ত ফুটবল সাংবাদিকদের ভোটাভুটিতে এটি নির্ধারিত হত। ২০০৭ সাল থেকে জাতীয় ফুটবল দলসমূহের প্রশিক্ষক ও অধিনায়কদেরকেও ভোটাধিকার প্রদান করা হয়। আদিতে বালোঁ দর শুধুমাত্র ইউরোপীয় ফুটবল খেলোয়াড়দেরকে প্রদান করা হত এবং এটি সেসময় বর্ষসেরা ইউরোপীয় ফুটবলার পুরস্কার হিসেবে পরিচিত ছিল। ১৯৯৫ সাল থেকে ইউরোপীয় ক্লাবে সক্রিয় যেকোনও জাতীয়তার খেলোয়াড়কে এই পুরস্কারের আওতায় আনা হয়। ২০০৭ সালে সমগ্র বিশ্বের সমস্ত পেশাদার ফুটবল খেলোয়াড়কে এই পুরস্কারের আওতায় আনা হলে এটি একটি বিশ্ব পুরস্কারে পরিণত হয়।

ব্যালন ডি’অর বিজয়ী ফুটবল খেলোয়াড়দের তালিকা

সর্বোচ্চ পুরস্কার বিজয়

খেলোয়াড় হিসেবে 
যেসব খেলোয়াড় কমপক্ষে একাধিক বার বালোঁ দর (ব্যালন ডি’অর) জিতেছেন

ক্লাব অনুযায়ী
যেসব ক্লাবের খেলোয়াড় কমপক্ষে দু'বার বালোঁ দর (ব্যালন ডি’অর) জিতেছেন।

দেশ অনুযায়ী 
যেসব দেশের খেলোয়াড় কমপক্ষে দুইবার বালোঁ দর (ব্যালন ডি’অর) জিতেছে।

আরও দেখুন 
 ফিফা বর্ষসেরা ফুটবলার
 ইউরোপীয় স্বর্ণবুট
 ওঁজ মোঁদিয়ালইউরোপীয় বর্ষসেরা ফুটবলার
 World Soccer Player of the Year

তথ্যসূত্র

বহিঃসংযোগ 
 France Football magazine Ballon d'Or page
 Records, yearly top fives, and other details at RSSSF.com

ফুটবল শিরোপা ও পুরস্কার

২০১৬-এ প্রবর্তিত পুরস্কার
বর্ষসেরা ফুটবলারের পুরস্কার
১৯৫৬-এ ইউরোপে প্রতিষ্ঠিত
অরোরা

অরোরা দ্বারা আরও বোঝানো হতে পারেঃ

 মেরুজ্যোতি, আকাশে একধরনের প্রাকৃতিক আলোর প্রদর্শনী
 অরোরা (পুরাণ), রোমাণ পুরাণের চরিত্র।
 জগজিত সিং অরোরা, ভারতীয় সেনাবাহিনীর জেনারেল পদমর্যাদার একজন প্রাক্তন সেনাপতি।
নাইজেল, গৌটেং

নাইজেল দক্ষিণ আফ্রিকার গৌটেং প্রদেশের একটি ছোট শহর যা সোনার খনির জন্য বিখ্যাত। এটি বৃহত্তর জোহানেসবার্গ পৌর এলাকার শিল্প ও বাণিজ্যের কেন্দ্রস্থল পূর্ব র‌্যান্ড এর পাশে অবস্থিত।

১৮৮৬ সালে ভার্কেনফন্টেন নামের খামারে এক অভিযাত্রী স্যার ওয়াল্টার স্কটের দি ফরচুন্‌স অফ নাইজেল নামের বইটি পড়ার সময় এখানে সোনার খনি আবিষ্কার করেন। এর পরে এখানে নাইজেল সোনার খনি কোম্পানি নামের প্রতিষ্ঠান স্থাপিত হয়, আর তাকেঘিরেই শহরটি গড়ে উঠে।

বর্তমানে শহরটিতে সোনার খনি ছাড়াও বিভিন্ন ভারী শিল্প রয়েছে।

শহরের নামকরণের অন্য ধারণা অনুযায়ী ব্রিটেনে বহুল প্রচলিত নাম নিয়াল হতে এই শহরের নাম এসেছে।

গৌটেং প্রদেশের শহর
বাগেরহাট

বাগেরহাট বাংলাদেশের দক্ষিণাঞ্চলের খুলনা বিভাগের অন্তর্গত বাগেরহাট জেলায় অবস্থিত একটি শহর। প্রশাসনিকভাবে শহরটি বাগেরহাট জেলা এবং বাগেরহাট সদর উপজেলার সদর। এটি বাগেরহাট জেলার সবচেয়ে বড় এবং প্রধান শহর। এ শহরটি মসজিদের জন্য বিখ্যাত। ঐতিহাসিক মসজিদের শহর বাগেরহাট এ শহরেই অবস্থিত।

শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং  যশোর বিমানবন্দর। বিভাগীয় শহর খুলনা থেকে বাগেরহাট শহরের দূরত্ব ৪২.৩ কি.মি.।

জনসংখ্যা
বাগেরহাট শহরের মোট জনসংখ্যা ১২৫,১৭৪  জন যার মধ্যে ৬৩,১১৭ জন পুরুষ এবং ৬২,০৫৭ জন নারী। এ শহরের পুরুষ এবং নারী অনুপাত ৯৫। শহরে মোট হোল্ডিং সংখ্যা রয়েছে ৭৮৭০ টি।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.৬৯ মিটার।

প্রশাসন
১৯৫৮ সালে বাগেরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বাগেরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৭টি মহল্লায় বিভক্ত ।  ১৫.৯০ বর্গ কি.মি. আয়তনের বাগেরহাট শহর এলাকাটি বাগেরহাট পৌরসভা দ্বারা পরিচালিত হয়।

শিক্ষা ব্যবস্থা
শিক্ষার হার, শিক্ষা প্রতিষ্ঠান গড় হার ৬৪.৬২%। কলেজ ৪৪, কারিগরি কলেজ ২, ভোকেশনাল ইনস্টিটিউট ১, মাধ্যমিক বিদ্যালয় ২৪১, কারিগরি বিদ্যালয় ২, প্রাথমিক বিদ্যালয় ৮৭৩, কিন্ডার গার্টেন ১০, কমিউনিটি স্কুল ৩, মাদ্রাসা ২২২। উল্লেখযোগ্য শিক্ষা প্রতিষ্ঠান: চিরুলিয়া স্কুল এন্ড কলেজ (১৯১৭), রামপাল ডিগ্রি কলেজ (১৯৬৮), খলিলুর রহমান ডিগ্রি কলেজ (১৯৬৮), শরণখোলা ডিগ্রি কলেজ (১৯৭৮), শহীদ স্মৃতি ডিগ্রি কলেজ (১৯৯৩), কচুয়া ডিগ্রি কলেজ, কচুয়া মহিলা ডিগ্রি কলেজ, হোমিওপ্যাথিক কলেজ, পিসি কলেজ (১৯১৮),বাগেরহাট কামিল মাদ্রাসা (১৯৬০), মোংলা সরকারি কলেজ (১৯৮১), সরকারি মহিলা কলেজ, খানজাহান আলী কলেজ, শারীরিক শিক্ষা কলেজ, টেক্সটাইল ইনস্টিটিউট, মংলা বন্দর স্কুল ও কলেজ (১৯৮৭), মেডিকেল এ্যাসিস্ট্যান্ট ট্রেনিং স্কুল, অন্ধ বধির ইনস্টিটিউট, মুলঘর সরকারি উচ্চ বিদ্যালয় (১৮৫৭),মোবাইদুল ইসলাম মাধ্যমিক বিদ্যালয় (১৯৯৮), বাগেরহাট বহুমুখী পাইলট মাধ্যমিক বিদ্যালয় (১৮৭৮), বাহিরদিয়া উচ্চ বিদ্যালয় (১৮৯২), নলধা মাধ্যমিক বিদ্যালয় (১৮৯৫), দৈবজ্ঞহাটি বিশ্বেশ্বর বহুমুখী মাধ্যমিক বিদ্যালয় (১৯১৫), মসনী মাধ্যমিক বিদ্যালয় (১৯১৫), গোয়ালহাট রসিকলাল বহুমুখী মাধ্যমিক বিদ্যালয় (১৯১৬), সাচিয়াদহ চুনখোলা এমবি মাধ্যমিক বিদ্যালয় (১৯১৬), প্রফুল্ল চন্দ্র রায় মহাবিদ্যালয় (১৯১৮), চিংড়াখালী মাধ্যমিক বিদ্যালয় (১৯২০), খানজাহানীয়া মাধ্যমিক বিদ্যালয় (১৯২৩), এসি লাহা পাইলট উচ্চ বিদ্যালয় (১৯২৪), কচুবুনিয়া রহমাতিয়া মাধ্যমিক বিদ্যালয় (১৯২৭), গিলাতলা বহুমুখী উচ্চ বিদ্যালয় (১৯২৯), সুগন্ধি মাধ্যমিক বালিকা বিদ্যালয় (১৯৩০), ফয়লা হাট কামালউদ্দিন মাধ্যমিক বিদ্যালয় (১৯৩৭), পেড়িখালি ইউনিয়ন মাধ্যমিক বিদ্যালয় (১৯৩৯), ডাকরা বহুমুখী উচ্চ বিদ্যালয় (১৯৪০), এসএম উচ্চ বিদ্যালয় (১৯৪৫), সেন্ট পলস্ উচ্চ বিদ্যালয় (১৯৫৪), আরকেডিএস বালিকা বিদ্যালয় (১৯৬৮), চরলাটিয়া সরকারি প্রাথমিক বিদ্যালয় (১৯০৪), বড়বাড়িয়া হাটখোলা সরকারি প্রাথমিক বিদ্যালয় (১৯১২), আংরা সরকারি প্রাথমিক বিদ্যালয় (১৯১৮), মাদারতলী সরকারি মডেল প্রাথমিক বিদ্যালয় (১৯২৮), মাধবকাঠী আহমদিয়া ফাজিল ডিগ্রি মাদ্রাসা (১৯১৫)। বড়বাড়িয়া মাধ্যমিক বিদ্যালয়,চিতলমারী ১৯৪১। টাটিবুনিয়া মাধ্যমিক বিদ্যালয়, মোংলা (১৯২৭)।

তথ্যসূত্র 

বাংলাদেশের শহর
খুলনা বিভাগের জনবহুল স্থান
বক্তৃতা

ডিসকোর্স শব্দটি semantics এবং ডিসকোর্স বিশ্লেষণে ব্যবহৃত হয়। সিমেনটিক্‌সের ক্ষেত্রে ডিসকোর্স হল কয়েকটি বাক্যের সমন্বয়ে গঠিত এক ধরনের ভাষাতাত্ত্বিক একক। অন্য ভাষায় একে আলাপ, বক্তৃতা বা কথোপকথন হিসেবে চিহ্নিত করা যেতে পারে। ডিসকোর্স এবং ডিসকোর্স এ্যানালাইসিস ভাষাতাত্ত্বিকরাই ব্যবহার করা শুরু করেছিলেন টেক্সট এ্যানালাইসিসের কৌশল হিসেবে। এখন সমাজবিজ্ঞানীরা হরদম ব্যবহার করছেন। এর অর্থ হিসেবে চিন্তাধারা শব্দটাও ব্যবহার হয়। ধ্যানধারণাও বা ভাবনাধারাও হতে পারে।

ডিসকোর্স
রাজনৈতিক দর্শন
সামাজিক দর্শন
দার্শনিক চিন্তাধারা
বাগর্থবিজ্ঞান
সমাজভাষাবিজ্ঞান
নৃবিজ্ঞান
উলভারহ্যাম্পটন ওয়ান্ডারার্স ফুটবল ক্লাব

উলভারহ্যাম্পটন ওয়ান্ডারার্স ফুটবল ক্লাব (; সাধারণত উলভারহ্যাম্পটন ওয়ান্ডারার্স এফসি এবং সংক্ষেপে উলভারহ্যাম্পটন ওয়ান্ডারার্স নামে পরিচিত) হচ্ছে উলভারহ্যাম্পটন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৭৭ সালে তারিখে সেন্ট লুক'স ফুটবল ক্লাব নামে প্রতিষ্ঠিত হয়েছে। ৩১,৭৫০ ধারণক্ষমতাবিশিষ্ট মলিনো স্টেডিয়ামে উলভস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় গেরি ও'নিল এবং সভাপতির দায়িত্ব পালন করছেন জেফ শি। বর্তমানে ইংরেজ রক্ষণভাগের খেলোয়াড় ম্যাক্স কিলম্যান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, উলভারহ্যাম্পটন ওয়ান্ডারার্স এপর্যন্ত ২৫টি শিরোপা জয়লাভ করেছে; যার মধ্যে তিনটি প্রিমিয়ার লিগ, চারটি এফএ কাপ এবং চারটি এফএ চ্যারিটি শিল্ড শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে উয়েফা কাপ শিরোপা। ম্যাট ডোহার্টি, লি নেইলর, কনর কোডি, জিমি মারে এবং জন রিচার্ডসের মতো খেলোয়াড়গণ উলভারহ্যাম্পটন ওয়ান্ডারার্সের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ 

  

 
১৮৭৭-এ প্রতিষ্ঠিত ফুটবল ক্লাব
১৮৭৭-এ ইংল্যান্ডে প্রতিষ্ঠিত
ইংল্যান্ডের ফুটবল ক্লাব
প্রিমিয়ার লিগের ক্লাব
এফএ কাপ বিজয়ী
ফুটবল লিগ ক্লাব